Numele meu este Seth Priebatsch. Sunt ninja șef la SCVNGR.
Sunt mândru că m-am retras de la Princeton.
De asemenea mândru că m-am mutat aici în Boston,
unde de fapt am crescut.
Da, Boston.
Ușor de demonstrat. Aș putea să numesc toate districtele din jur.
Deci, sunt destul de motivat să încerc să construiesc
un strat de jocuri peste lume.
Și ăsta e un concept nou și e foarte important.
Pentru că atâta vreme cât ultima decadă
a fost decada comunicațiilor sociale
și decada în care cadrul
în care ne conectăm cu alți oameni a fost construit,
decada asta va fi decada în care
cadrul jocurilor e construit,
în care motivațiile pe care le folosim ca să influențăm comportamentul
și cadrul în care acesta e construit,
urmează a fi decis și asta e foarte important.
Și deci spun că vreau să construiesc un strat al jocurilor peste lume,
dar asta nu e chiar adevărat
pentru că este deja în construcție; se întâmplă deja.
Și acum arată așa.
Arată cum arăta webul în 1997, corect?
Nu e foarte bun. E aglomerat.
E plin cu o mulțime de lucruri
care, pe scurt, nu sunt distractive.
Sunt scheme cu cărți de credit și programe de fidelitate ale liniilor aeriene
și cupoane și toate schemele astea de loialitate
care de fapt folosesc dinamica jocurilor
și construiesc stratul de jocuri, doar că ei nu sunt foarte buni la asta.
Nu sunt concepute foarte bine, corect?
Deci, asta e regretabil.
Dar din fericire, după cum zice eroul meu favorit
Bob Constructorul,
"Putem să o facem mai bine. Putem să o construim mai bine."
Și uneltele, resursele
pe care le folosim să construim un strat de jocuri
e insăși dinamica jocurilor.
Și esența acestei prezentări va trece prin
patru dinamici de jocuri foarte importante, lucruri foarte interesante,
pe care, dacă le folosești conștient,
le poți folosi ca să influențezi comportamentul,
în bine, în rău și tot ce e între.
Să sperăm că în bine.
Dar astea sunt intr-un fel etapele importante
în care acel cadru va fi construit,
și vrem ca toți să ne gândim acum la asta conștient.
Înainte să ne aruncăm în asta, avem o întrebare: de ce e important?
Fac această afirmație că e un strat de jocuri deasupra lumii,
și că e foarte important să îl construim corect.
Motivul pentru care e important e că, în ultima decadă,
am văzut cum construirea stratului comunicativ,
a devenit un cadru pentru conexiuni,
și construirea acelui strat s-a terminat.
Mai e mult de explorat.
Mai sunt mulți oameni care încearcă să înțeleagă rețeaua socială
și cum să o influențăm și cum să o folosim,
dar cadrul în sine e făcut
și se numește Facebook.
Și asta e ok, corect? Mulți oameni sunt foarte fericiți cu Facebook.
Mie îmi place destul de mult.
Au creat chestia asta numită Open Graph,
și posedă toate legăturile noastre.
Posedă o jumătate de miliard de oameni.
Și când vrei să construiești pe stratul comunicativ,
cadrul a fost deja hotărât; e Open Graph API.
Și dacă sunteți mulțumiți cu asta, fantastic.
Dacă nu, ghinion. Nu puteți face nimic.
Dar decada următoare -- și asta e ceva real.
Vreau să spun, vrem să construim cadre
într-un mod care să-l facă acceptabil
și să-l facă productiv în timp.
Deci, stratul comunicativ e despre aceste legături.
Stratul jocurilor e despre influență.
Nu e despre a adăuga o rețea socială webului
și a te conecta pe tine cu alți oameni
oriunde ești și oriunde te duci.
E de fapt despre folosirea mișcării, folosirea forțelor,
ca să influențeze comportamentul
legat de unde ești, ce faci acolo, cum o faci.
Asta e foarte, foarte puternic și va fi mult mai important decât rețeaua socială.
Ne va afecta viețile mult mai profund
și poate mai invisibil.
Și deci e incredibil de critic
ca în acest moment, când abia se construiește,
când cadre ca Facebook, ca Open Graph
sunt create pentru echivalentul stratului de jocuri,
să ne gândim la asta foarte conștient
și să o facem într-un mod deschis,
care e disponibil și care poate fi folosit pentru bine.
Și deci despre asta vreau să vorbesc pentru dinamica jocurilor,
pentru că abia a început construcția
și cu cât ne gândim mai conștient la asta
cu atât mai bine vom putea să o folosim
pentru orice vom dori.
Deci cum am spus, modul în care construiești în stratul de jocuri
nu e cu sticlă și oțel și ciment.
Și resursele pe care le folosim nu se rezumă doar
la această brazdă bi-dimensională de pământ pe care o avem.
Resursele sunt gândirea colectivă iar uneltele, materia primă sunt dinamicile jocului.
Deci acum, știți, să discutăm despre câteva dinamici ale jocului.
Patru. La SCVNGR ne place să glumim că,
cu șapte dinamici de joc poți face pe oricine să facă orice.
Și azi vă voi arăta patru,
pentru că sper să am totuși un avantaj asupra competiției la sfârșit.
(Râsete)
Deci prima e o dinamică de joc foarte simplă.
Se numește dinamica programării.
Și ca să ai succes în dinamica asta
jucătorii trebuie să facă ceva la un moment prestabilit,
în general într-un loc prestabilit.
Și această dinamică e un pic înspăimântătoare uneori,
pentru că te gândești, știi,
alți oameni pot folosi forțe care să manipuleze
cum interacționez, ce fac, unde fac, când fac.
Acest mod de pierdere a liberului arbitru care apare în jocuri
poate fi înfricoșător,
deci pentru fiecare dinamică vă voi da trei exemple --
unul care arată cum e deja folosit în lumea reală,
ca să puteți să-l raționalizați un pic,
unul care îl ilustrează într-un joc convențional --
cred că totul e joc, ăsta e un fel de
joc la care vă gândiți că se joacă pe o tablă sau pe un ecran de computer,
și apoi unul cum poate fi folosit pentru bine,
ca să vedem că aceste forțe pot fi într-adevăr foarte puternice.
Deci primul -- cea mai celebră dinamică a programării din lume --
e ceea ce numim happy hour.
Deci eu abia am renunțat la Princeton
și de fapt am ajuns pentru prima oară într-un bar,
și am văzut aceste chestii happy hour peste tot, corect.
Și asta e simplu o dinamică a programării.
Vino aici la o anumită oră și primești băuturile la jumătate de preț.
Ca să câștigi, tot ce trebuie să faci e să fii la locul potrivit la momentul potrivit.
Această dinamică de joc e așa de puternică
că nu influențează doar comportamentul nostru, ci întreaga noastră cultură.
Ăsta e un gând foarte înfricoșător,
că o dinamică de joc poate schimba lucrurile cu atâta putere.
Există și în jocuri mai convenționale.
Sunt sigur de ați auzit cu toții de Farmville.
Dacă nu, vă recomand să-l jucați.
Nu veți face nimic altceva pentru restul zilei.
Farmville are mai mulți useri activi decât Twitter.
E incredibil de puternic și are dinamica asta
că trebuie să te întorci la un anumit timp
să-ți uzi recoltele -- recolte false --- ori se usucă.
Și e așa de puternic că, atunci când se reglează statisticile,
când zic că ți se ofilesc recoltele
după opt ore, sau după 6 ore, sau după 24 de ore,
schimbă ritmul de viață
la 70 milioane de oameni în timpul zilei.
Se vor întoarce precis la ore diferite.
Deci dacă ei ar vrea ca lumea să sfârșească, dacă ar vrea ca productivitatea să înceteze,
ar putea face un ciclu de 30 de minute,
și nimeni n-ar putea să facă nimic altceva.
(Râsete)
Asta e puțin înfricoșător.
Dar ar putea fi folosit și cu scop bun.
Asta e o companie locală numită Vitality și ei au creat un produs
care să-i ajute pe oameni să-și ia medicamentele la timp.
E o programare.
E ceva ce oamenii nu fac foarte bine.
Și ei au aceste Capsule Luminoase care clipesc și îți trimit email
și fac tot felul de chestii grozave ca să-ți aducă aminte să-ți iei medicamentul.
Asta e ceva ce încă nu e joc, dar ar trebui să fie.
Ar trebui să primești puncte dacă faci asta la timp.
Ar trebui să pierzi puncte dacă nu o faci la timp.
Ar trebui să recunoască conștient
că au construit o dinamică a programării și să se folosească de jocuri.
Și apoi poți obține bine în câteva moduri interesante.
Vom sări la următoarea, poate. Da.
Influență și poziție.
Deci asta e una dintre cele mai faimoase dinamici de joc.
E folosită peste tot.
E folosită în portofelele voastre chiar acum.
Toți vrem cardul de credit din stânga, departe
pentru că e neagră.
Și vezi pe cineva la CVS sau --
nu la CVS -- la Christian Dior sau undeva, și atunci ...
nu știu. Eu nu am un card de credit negru, eu am un card de debit.
(Râsete)
Îl scot afară. Și vezi oameni care au acel card de credit negru.
O vreau și eu pentru că înseamnă că ei sunt mai grozavi decât mine
și am nevoie de asta.
Și asta e folosită în jocuri.
"Modern Warfare", unul dintre cele mai de succes jocuri vândute din toate timpurile.
Eu sunt abia la nivelul patru, dar vreau cu disperare să fiu nivelul 10,
pentru că au insigna aia roșie grozavă
și asta înseamnă că eu sunt cumva mai bun decât toți ceilalți.
Și asta e foarte puternic pentru mine. Rangul e un factor motivațional foarte bun.
Se folosește de asemenea în situații mai convenționale
și poate fi folosit mai conștient în situații convenționale.
Școala -- și țineți minte, eu am terminat primul an,
deci cred că mă calific să vorbesc despre școală --
e un joc, un joc nu prea bine proiectat, corect.
Sunt nivele: C, B și A.
Sunt poziții. Vreau să zic, ce e șef de promoție, dacă nu o poziție?
Dacă am denumi șeful de promoție un "cavaler alb de nivel 20",
cred că oamenii ar munci probabil mult mai intens.
(Râsete)
Deci școala e un joc și s-au făcut multe experimente
pentru cum să facem asta corect.
Dar hai să o folosim conștient. Ca, de ce să avem jocuri la care poți să pierzi?
De ce să mergi de la A la F, sau B sau C?
Asta nu e bine. De ce să nu ne aliniem în sus?
La Princeton au experimentat de fapt cu asta,
au teste la care câștigi puncte de experiență
și aduni ca să treci de la B la A.
Și e foarte puternic.
Poate fi folosit în moduri foarte interesante.
A treia despre care vreau să vorbesc repede e dinamica progresivă,
în care trebuie să avansezi,
trebuie să treci prin diferite etape într-un mod granular.
Ăsta e folosit peste tot, inclusiv pe LinkedIn,
unde eu sunt un individ incomplet.
Sunt complet numai 85% pe LinkedIn
și asta mă deranjează.
Și asta e așa de înrădăcinat în psihicul nostru
că, atunci când ni se arată o bară de evoluție
și ni se dau pași ușori, mici
de făcut ca să încercăm să completăm acea bară, o vom face.
Vom găsi un mod de a muta acea linie albastră
până la marginea din dreapta a ecranului.
Asta se folosește și în jocurile convenționale.
Vreau să spun, vedeți, ăsta e un cavaler de nivel 10,
și ăsta e un cavaler de nivel 20
și dacă ai de gând să te lupți cu orcii pe plaiurile din Mordor
împotriva lui Raz al Ghul,
ai vrea să fii cel mai bun, corect?
Eu aș vrea.
Și deci oamenii muncesc din greu să se ridice.
"World of Warcraft" e unul din cele mai de succes jocuri ale tuturor timpurilor.
Un jucător mediu petrece cam
șase ore, șase ore și jumătate pe zi, jucându-l.
La cei mai dedicați jucători, e ca un serviciu zilnic.
E o nebunie. Și au sistemele astea prin care poți să crești.
Și ăsta e un lucru foarte puternic. Avansarea e puternică.
Poate fi folosită în moduri foarte convingătoare pentru bine.
Unul din lucrurile la care lucrăm la SCVNGR
e cum să folosești jocurile ca să aduci trafic și tranzacții către afacerile locale,
către ceva ce e foarte important pentru economie.
Și aici avem un joc pe care îl joacă oamenii.
Se duc prin diferite locuri, participă în concursuri, câștigă puncte.
Și am introdus o dinamică progresivă în asta,
prin care, dacă te duci în același loc din nou și din nou,
participând în provocări, conectându-te cu businessul,
muți o bară verde de la stânga ecranului la dreapta
și până la urmă descoperi premii.
Și asta e destul de puternică și vedem
că îi prinde pe oameni în această dinamică
îi aduce înapoi la aceleași businessuri locale,
creează un nivel ridicat de loialitate, creează angajament
și e capabilă să aducă businessurilor venituri importante
și distracție și angajament.
Aceste dimanici progresive sunt puternice
și pot fi folosite în lumea reală.
Ultima despre care vreau să vorbesc -- și e grozavă pentru final --
este conceptul de descoperire colectivă,
o dinamică în care toată lumea trebuie să muncească împreună
ca să obțină ceva.
Și descoperirea colectivă e puternică pentru că folosește
societatea ca rețea
să rezolve probleme.
Asta e folosită în povești faimoase despre websiteuri pentru consumatori
ca Digg, de care sunt sigur că ați auzit.
Digg este o dinamică colectivă
care încearcă să găsească și să genereze cele mai bune știri
cele mai interesante relatări.
Și au făcut asta ca un joc la început.
Aveau o platformă conducătoare, unde dacă recomandai cele mai bune relatări,
primeai puncte.
Și asta chiar motiva oamenii să găsească cele mai bune relatări.
Dar a devenit așa de puternic, că a apărut de fapt un complot,
un grup de oameni, primii șapte pe lista de lideri,
care lucrau împreună să fie siguri că-și mențin pozițiile.
Și recomandau relatările altora
și jocul a devenit mai puternic decât obiectivul.
Și au fost nevoiți să închidă platforma pentru lideri
pentru că, deși era folositoare,
era așa de puternică de ajunsese să nu mai genereze cele mai bune relatări
și făcea oamenii să lucreze la a-și menține conducerea.
Deci pe asta trebuie să o folosim cu grijă.
De asemenea e folosită în McDonald's Monopoly,
unde jocul nu e monopoliul pe care îl joci,
ci producția de vile care se formează
în timp ce încearcă să găsească Boardwalk.
Și acum se uită doar după un cartonaș pe care scrie "Boardwalk".
Dar poate fi folosit și pentru a găsi lucruri reale.
Ăsta e concursul cu balonul, organizat de DARPA,
în care ascund câteva baloane prin Statele Unite
și zic "Folosește rețele.
Încearcă și găsește aceste baloane cel mai repede și câștigătorul va primi 40.000 de dolari".
Și câștigător a fost un grup de la MIT,
unde au creat un fel de schemă piramidală, o rețea,
în care prima persoană care recomandă locul unui balon
primește 2.000 de dolari și oricine care împinge în sus acea recomandare
primește o parte.
Și în 12 ore au reușit să găsească
toate baloanele, în jurul țării, corect.
O dinamică foarte puternică.
Și deci, mai am 20 de secunde rămase,
deci dacă o să vă las cu ceva,
ultima decadă a fost decada socializării.
Această decadă este decada jocurilor.
Folosim dinamica jocurilor ca să construim pe ea. Construim prin gândirea colectivă.
Putem influența comportamentul.
E foarte puternic. E foarte interesant.
Hai să construim împreună, să o facem bine și să ne distrăm jucându-ne.